62020TO0277_INF
A Törvényszék (nyolcadik tanács) 2021. szeptember 6‑i végzése –MKB Multifunds kontra Bizottság
(T‑277/20. sz. ügy)
„Megsemmisítés iránti kereset – Állami támogatások – Tőkebefektetési alapok – Panasz – A Dutch Venture Initiative‑hez kapcsolódó, állítólag állami támogatásoknak minősülő intézkedések – Az előzetes vizsgálati eljárást követően elfogadott határozat – Állami támogatás hiányát megállapító határozat – Érintetti minőség – Az eljárási jogok védelme – Elfogadhatatlanság”
1.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az állami támogatás hiányát hivatalos vizsgálati eljárás megindítása nélkül megállapító bizottsági határozat – Az EUMSZ 108. cikk (2) bekezdése értelmében vett érintett felek keresete – Elfogadhatóság – Feltételek
(EUMSZ 108. cikk, (2) és (3) bekezdés, EUMSZ 263. cikk, negyedik bekezdés; 2015/1589 tanácsi rendelet, 1. cikk, h) pont)
(lásd: 23–25. pont)
2.
Megsemmisítés iránti kereset – Természetes vagy jogi személyek – Őket közvetlenül és személyükben érintő jogi aktusok – Az állami támogatás hiányát hivatalos vizsgálati eljárás megindítása nélkül megállapító bizottsági határozat – E határozat megalapozottságát kétségbe vonó kereset – Piaci helyzetének lényeges érintettségét nem igazoló vállalkozás keresete – Elfogadhatatlanság
(EUMSZ 108. cikk, (2) bekezdés, EUMSZ 263. cikk, negyedik bekezdés)
(lásd: 26., 53. és 54. pont)
3.
Államok által nyújtott támogatások – A Bizottság által végzett vizsgálat – Közigazgatási eljárás – Az EUMSZ 108. cikk (2) bekezdése értelmében vett érintett fél – Fogalom – A támogatás kedvezményezettjével közvetlen versenyhelyzetben nem lévő vállalkozás – E vállalkozás esetében annak szükségessége, hogy bizonyítsa a támogatás által a helyzetére gyakorolt konkrét hatást
(EUMSZ 108. cikk, (2) bekezdés; 2015/1589 tanácsi rendelet, 1. cikk, h) pont)
(lásd: 29–51. pont)
4.
Megsemmisítés iránti kereset – Az uniós bíróság hatásköre – Valamely intézmény elleni meghagyás iránti kérelem – Arra irányuló kereseti kérelmek, hogy a Bizottság rendelje el az állami támogatásokkal kapcsolatos hivatalos vizsgálati eljárás megindítását – Hatáskör hiánya
(EUMSZ 263. cikk)
(lásd: 57. pont)
Tárgy
Az EUMSZ 263. cikk alapján benyújtott kérelem, amely lényegében arra irányul, hogy a Törvényszék semmisítse meg az SA.55704 (2019/FC) – Hollandia támogatással kapcsolatos, a Dutch Venture Initiative részére odaítélt állítólagos állami támogatásról szóló, 2020. február 27‑i C(2020) 1109 final bizottsági határozatot.
Rendelkező rész
1)
A Törvényszék a keresetet mint nyilvánvalóan elfogadhatatlant elutasítja.
2)
Az MKB Multifunds BV maga viseli saját költségeit, valamint az Európai Bizottság részéről felmerült költségeket.
3)
A Holland Királyság maga viseli saját költségeit.